สวัสดีค่ะ ปกติจะกินยาคุมกำเนิดอยู่แล้วค่ะ เมื่อวันเสาร์ที่ 18 ธันวาคม มีอะไรกับแฟน หลั่งในค่ะ แล้ววันที่ 20 กับวันที่ 21 ลืมกินยาคุมค่ะ (ลืมกินติดกัน 2 วันเลยค่ะ เพิ่งขึ้นแผงใหม่ค่ะ เม็ดที่ลืมกินคือเม็ดที่ 6-7 ค่ะ ปกติจะกินตอน 5ทุ่มค่ะ) แล้วคืนวันที่ 21 มีอะไรกับแฟน หลั่งในค่ะ เพิ่งมารู้ตัวว่าลืมกินยาตอนประมาณ 8 โมงค่ะ เลยกินยาคุมฉุกเฉินไป 2 เม็ด แบบนี้ถูกต้องไหมคะ แล้วไม่ต้องกินยาคุมปกติที่ลืมกินแล้วใช่ไหมคะ ให้กินของวันที่ 22 ไปเลยตามปกติ แบบนี้เข้าใจถูกต้องไหมคะ แล้วจะท้องไหมคะ กลัวมากเลยค่ะ รอคำตอบจากคุณนะคะ ขอบมากค่ะ
สวัสดีค่ะ หากลืมทานยาคุมกำเนิดไป 2 วัน (20-21 ธ.ค.) โดยลืมเม็ดที่ 6-7 เมื่อนึกขึ้นได้ในวันที่ 22 ธ.ค.นี้ ก็ให้รีบทานเม็ดที่ 7 ไปทันทีในตอนนี้ และทานเม็ดที่ 8 ซึ่งเป็นของวันนี้ตามเวลาเดิมปกติ คือทานที่เวลา 5 ทุ่มค่ะ ซึ่งจะเท่ากับว่าวันนี้ต้องทานไป 2 เม็ดค่ะและหากได้มีเพศสัมพันธ์ไปแล้วในคืนวันที่ 21 ธ.ค. ก็ให้รีบทานยาคุมฉุกเฉินร่วมไปด้วย ซึ่งก็ถือว่าทำได้ถูกต้องแล้วค่ะส่วนในวันพรุ่งนี้ ก็ให้ทานเม็ดที่ 9 ตามเวลาเดิมปกติได้เลยค่ะ แต่หลังจากนี้ไป 7 วัน ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ใหม่ก่อนด้วยค่ะ